Държавен вестник, бр. 88, 2025 г., стр. 106

СТР.  106	
Д Ъ Р Ж А В Е Н  В Е С Т Н И К 	
БРОЙ  88
е бил отнеман, или извършеното вписване е 
било заличено;
г) е освобождавано от длъжност в упра­
вителен или контролен орган на регулирано 
дружество от финансовия сектор;
10. документ за резултатите от извършена 
оценка на индивидуалната пригодност на 
членовете на управителния и контролния 
орган на заявителя, включително конкретните 
функции на лицата;
11. информация дали лицето е било обект 
на предходна идентична оценка за добра 
репутация, професионална квалификация, 
познания и опит от друг компетентен орган; 
информацията следва да включва:
а) наименование на компетентния орган;
б) дата на извършване на оценката;
в) резултат от извършената оценка;
12. декларация за резултатите от извър­
шена от заявителя оценка за колективна 
пригодност на членовете на управителния 
и контролния орган на заявителя съгласно 
изискванията на глава трета;
13. декларация за истинността на посоче­
ните по отношение на лицата по ал. 1 данни 
и за това, че им е известна наказателната от­
говорност за предоставяне на неверни данни.
(3) В случаите по чл. 9, ал. 2, т. 8, буква 
„а“ от Закона за лицата, обслужващи кре­
дити, и купувачите на кредити се представя 
свидетелство за съдимост или друг анало­
гичен документ, издаден преди не повече от 
3 месеца, считано от датата на подаване на 
заявлението по чл. 2. 
(4) При промяна в лицата по ал. 1 следва 
да се спазят всички изисквания на този член, 
като лицето, обслужващо кредити, уведомява 
БНБ и предоставя необходимите документи 
и информация по ал. 2, както и декларация 
по чл. 3, т. 15 в 14-дневен срок от настъпване 
на промяната. 
(5) При освобождаване на лице по ал. 1 
лицето, обслужващо кредити, предоставя 
на БНБ към информацията по ал. 4 и ин­
формация относно причините за неговото 
освобождаване.
Данни за лицата, притежаващи квали­
фицирано дялово участие
Чл. 5. (1) Лицата, които пряко или кос­
вено притежават квалифицирано дялово 
участие по смисъла на чл. 4, параграф 1, 
т. 36 от Регламент (ЕС) № 575/2013 в капи­
тала на заявителя, трябва да отговарят на 
изискванията на чл. 8, ал. 10 от Закона за 
лицата, обслужващи кредити, и купувачите 
на кредити.
(2) За всяко физическо лице, което при­
тежава или е записало пряко или косвено 
квалифицирано дялово участие по смисъла 
на чл. 4, параграф 1, т. 36 от Регламент (ЕС) 
№ 575/2013 в капитала на заявителя, се пред­
ставят документите и информацията по чл. 9, 
ал. 2, т. 9 от Закона за лицата, обслужващи 
кредити, и купувачите на кредити, както и 
документите и информацията по чл. 4, ал. 2, 
т. 1, 5 и 6 от тази наредба. При представя­
нето на свидетелство за съдимост или друг 
аналогичен документ чл. 4, ал. 3 се прилага 
съответно.
(3) За всяко юридическо лице, което при­
тежава или е записало пряко или косвено 
квалифицирано дялово участие по смисъла 
на чл. 4, параграф 1, т. 36 от Регламент (ЕС) 
№ 575/2013 в капитала на заявителя, се пред­
ставят следните документи и информация:
1. наименование, седалище и адрес на 
управление, данни за контакт;
2. единен идентификационен код; иденти­
фикационен код на правния субект (ИКПС), 
ако е приложимо; за чуждестранно лице се 
посочва регистрационният номер или друг 
идентификационен номер, под който същото 
е вписано в съответния регистър;
3. копие от учредителен акт, устав или 
други документи за учредяването на дру­
жеството;
4. удостоверение за актуално състоя­
ние – за акционерите – юридически лица, 
регистрирани в чужбина;
5. удостоверение за липса на данъчни и 
осигурителни задължения по чл. 87, ал. 6 от 
Данъчно-осигурителния процесуален кодекс;
6. декларация, че лицето не е било обя­
вено в несъстоятелност, не е било член на 
управителен или контролен орган или нео­
граничено отговорен съдружник в дружество, 
срещу което е открито производство по не­
състоятелност, освен ако е с възстановени 
права; декларацията се подписва от лицата, 
които съгласно закон, устав или учредителен 
договор управляват и представляват юриди­
ческото лице.
(4) За лицата, които управляват и представ­
ляват юридическото лице по ал. 3, се пред­
ставят следните документи и информация:
1. по чл. 9, ал. 2, т. 9 от Закона за лица­
та, обслужващи кредити, и купувачите на 
кредити;
2. по чл. 4, ал. 2, т. 1, 5 и 6.
(5) При промяна в лицата по ал. 2 и 3 
следва да бъдат спазени всички изисквания на 
този член, като лицето, обслужващо кредити, 
уведомява БНБ и предоставя необходимите 
документи и информация по ал. 2 – 4, както